Source: http://docplayer.fi/41288072-Mika-on-maakuntakaava.html
Timestamp: 2018-12-12 17:33:13+00:00
Document Index: 1768189

Matched Legal Cases: ['KKO ', 'KKO ', 'KKO ', 'KKO ', 'KKO ', 'kko ']

MIKÄ ON MAAKUNTAKAAVA? - PDF
1 MIKÄ ON MAAKUNTAKAAVA? ETELÄ-KARJALAN LIITTO ALUESUUNNITTELU 2017
2 ARTO HÄMÄLÄINEN MIKÄ ON MAAKUNTAKAAVA? Kaavoituksella ohjataan hyvin arkisia asioita, joita ei välttämättä edes tule ajatelleeksi. Kuten esimerkiksi miten asunnot, liikenne sekä virkistys- ja kaupalliset palvelut sijoittuvat ja mikä tätä sijoittelua ohjaa. Maakuntakaava on tulevaisuuteen tähtäävää suunnittelua, jossa on pyritty huomioimaan ja ennakoimaan tulevaisuuden aluetarpeita. Maakuntakaavassa kuvataan myös paljon yhdyskunnan nykytilannetta ja vallitsevia olosuhteita sekä olemassa olevaa rakennetta. Maakuntakaavalla on myös tärkeä ohjaava rooli alueen tulevaisuutta suunnitteleville toimijoille ja päätöksentekijöille. 2
3 MIKSI NÄIN TEHDÄÄN? Maakuntakaavoitus perustuu ja sitä ohjaa maankäyttö- ja rakennuslaki. Kaavaa valmistellessa hyödynnetään monipuolisesti eri tietovarantoja, selvityksiä ja asiantuntijoiden osaamista, arvioidaan kaavan vaikutuksia ja laaditaan tarvittaessa lisäselvityksiä. Maakuntakaavassa käsitellään valtakunnallisesti, maakunnallisesti ja seudullisesti merkittäviä maankäytön kysymyksiä. Eli siinä ei käsitellä kunnan sisäiseen alueenkäyttöön liittyviä asioita. Maakuntakaavan laadinnasta vastaa maakunnan liitto ja sen hyväksyy maakuntavaltuusto. Manner-Suomessa on yhteensä 18 maakuntaa, joissa jokaisessa toimii maakunnan liitto. Maakunnan liitot ovat osa aluehallintoa ja ne ovat lakisääteisiä kuntayhtymiä. Etelä-Karjalan liiton jäsenkuntia ovat kaikki Etelä-Karjalan kunnat. Liiton lakisääteisiä tehtäviä ovat alueiden kehittäminen sekä maakuntakaavoitus. Maakuntakaavan tärkeimpiä tavoitteita: Tarkoituksenmukainen alue- ja yhdyskuntarakenne Alueiden käytön ekologinen kestävyys Ympäristön ja talouden kannalta kestävät liikenteen ja teknisen huollon järjestelyt Hyvät toimintaedellytykset maakunnan elinkeinoelämälle Virkistykseen soveltuvien alueiden riittävyys 3
4 MIHIN MAAKUNTAKAAVA VAIKUTTAA? Maakuntakaava on ohjeena laadittaessa ja muutettaessa kuntien laatimia kaavoja eli yleis- ja asemakaavoja. Siinä välitetään myös valtioneuvoston antamat valtakunnalliset alueidenkäyttötavoitteet kuntakaavoitukseen ja ne sovitetaan yhteen maakunnan omien maankäyttötavoitteiden kanssa. Kunnilla ja kuntakaavoituksella on maakuntakaavan ja suunnitteluperiaatteiden toteuttamisen edistämisessä keskeinen rooli. Edistämisvelvoite ei suoraan koske yksityistä maanomistajaa. MAANKÄYTTÖ- JA RAKENNUSLAKI VALTAKUNNALLISET ALUEIDEN- KÄYTTÖTAVOITTEET MAAKUNTAKAAVA KUNTIEN YHTEINEN YLEISKAAVA YLEISKAAVA ASEMAKAAVA 4
5 MIKKO NIKKINEN MAAKUNTAKAAVA YLEISKAAVA Mittakaava 1: Mittakaava 1: ASEMAKAAVA Mittakaava 1:
6 Karttaote Etelä-Karjalan vahvistettujen kaavojen (Maakuntakaava 2011 ja 1. vaihemaakuntakaava 2015) yhdistelmästä. 6
7 Etelä-Karjalan maakuntakaava on laadittu ja vahvistettu mittakaavassa 1: MILLAINEN MAAKUNTAKAAVA ON? Maakuntakaava esitetään kartalla. Kaavamerkintöjen selitykset liitetään kartan reunaan. Merkintöjen tarkemmat selitykset on koottu erilliseen asiakirjaan. Lisäksi kaavasta laaditaan kaavaselostus, jonne kootaan kaavaratkaisun tavoitteet, perustelut, vaikutukset ja muut esille tulevat asiat. Kaavaselostuksella pyritään myös osaltaan helpottamaan kaavan ymmärrettävyyttä. Maakuntakaavan yleispiirteisyydestä johtuen kartalla ei ole tarpeen esittää kiinteistörajoja eikä selostukseen liity maanomistajaluetteloa. 7
8 KOKONAISMAAKUNTAKAAVA VAI VAIHEMAAKUNTAKAAVA? Maakuntakaava on yleispiirteinen suunnitelma alueiden käytöstä maakunnassa tai sen osa-alueella. Maakuntakaava voidaan laatia myös vaiheittain, jotakin tiettyä aihekokonaisuutta käsittelevänä kaavana. Kokonaismaakuntakaavasta puhuttaessa tarkoitetaan koko maakunnan alueelle laadittua kaavaa, jossa on käsitelty kaikki maankäytön muodot. Jos kaava taas laaditaan vain rajatulle alueelle, kutsutaan sitä osa-aluemaakuntakaavaksi. Vaihemaakuntakaavalla tarkoitetaan sellaista maakuntakaavaa, jossa käsitellään vain joitain maankäytön muotoja. Tämäkin on mahdollista laatia vain rajatulle alueelle maakuntaa. MIKKO NIKKINEN 8
9 Etelä-Karjalassa on tällä hetkellä voimassa Etelä-Karjalan kokonaismaakuntakaava vuodelta 2011 ja Etelä-Karjalan 1.vaihemaakuntakaava vuodelta Lisäksi voimassa olevista kaavoista on laadittu kaavayhdistelmä, jolla on pyritty helpottamaan molempien voimassa olevien kaavojen tarkastelua samanaikaisesti. ETELÄ-KARJALAN KOKONAISMAAKUNTAKAAVA 2011 Kokonaismaakuntakaava kohdistuu koko maakunnan alueelle ja siinä on käsitelty kaikki maankäytön muodot. ETELÄ-KARJALAN 1. VAIHEMAAKUNTAKAAVA vaihemaakuntakaava käsittelee vain tiettyjä maankäyttömuotoja; kauppa, matkailu, elinkeinot ja liikenne. Kaavayhdistelmä voimassa olevista maakuntakaavoista koko Etelä-Karjalan alueelta. Voimassa olevat kaavat ja kaavayhdistelmä löytyvät Etelä-Karjalan liiton kotisivuilla olevasta karttapalvelusta liitto/tietopalvelu/paikkatieto/. 9
10 MITEN KAAVAPROSESSI ETENEE? Kaavatyötä ohjaavat maakuntahallitus, kaavan ohjausryhmä ja työryhmät. Päätöksistä vastaavat maakuntahallitus ja maakuntavaltuusto. Maakuntavaltuusto hyväksyy kaavan. Kaavan hyväksymispäätöksestä on mahdollisuus valittaa hallinto-oikeuteen ja korkeimpaan hallinto-oikeuteen. LÄHTÖKOHDAT VALTAKUNNALLISET TAVOITTEET JA LAIT MAAKUNNAN JA KUNTIEN TAVOITTEET TIETOPOHJA EDELLISTEN KAAVOJEN SEURANTA maakuntaliitto: tietopohja ja selvitykset maakuntavaltuusto: päätös kaavan laadinnan aloittamisesta maakuntaliitto: tavoitteet ja suunnitteluperiaatteet maakuntahallitus: päätös osallistumis- ja arviointisuunnitelman nähtäville asettamisesta lausunnot ja mielipiteet maakuntaliitto: vaihtoehtojen ja vaikutusten arviointia maakuntaliitto: kaavaluonnoksen valmistelu maakuntahallitus/-valtuusto: luonnoksen hyväksyminen ja nähtäville asettaminen lausunnot ja mielipiteet maakuntaliitto: kaavaehdotuksen valmistelu maakuntahallitus/-valtuusto: ehdotuksen hyväksyminen ja nähtäville asettaminen lausunnot ja mielipiteet maakuntaliitto: viimeistelee kaavan maakuntahallitus ja - valtuusto: hyväksyy kaavan SEURANTA VALMIS MAAKUNTAKAAVA TOTEUTTAMINEN 10
11 MIKKO NIKKINEN MITKÄ OVAT VUOROVAIKU- TUKSEN PELISÄÄNNÖT? Maakuntakaavan laadinta aloitetaan maakuntakaavan osallistumis- ja arviointisuunnitelmalla (OAS). Se on maankäyttö-ja rakennuslain mukainen suunnitelma maakuntakaavan osallistumis- ja vuorovaikutusmenettelystä sekä vaikutusten arvioimisesta. OAS:n tarkoituksena on kuvata kaavatyön lähtökohtia, vaiheita ja osallisten mahdollisuuksia vaikuttaa kaavan valmisteluun. OAS kertoo yhteistyön pelisäännöt ja auttaa sidosryhmiä sekä viranomaisia että muita osallisia löytämään roolinsa kaavaprosessissa. Mahdollisuus osallistumiseen tarjotaan jo suunnittelun alkuvaiheessa, jolloin ratkaisut ovat vielä avoinna ja tosiasialliset vaikutusmahdollisuudet ovat olemassa. Osallistumis- ja arviointisuunnitelman keskeinen rooli on toimia vuorovaikutuksen välineenä. 11
12 Ketkä ovat kaavan osallisia? Osallisia ovat alueen maanomistajat ja ne joiden asumiseen, työntekoon tai muihin oloihin kaava saattaa huomattavasti vaikuttaa sekä viranomaiset ja yhteisöt, joiden toimialaa suunnittelussa käsitellään. Osallisilla on mahdollisuus osallistua kaavan valmisteluun, arvioida kaavoituksen vaikutuksia ja lausua kirjallisesti tai suullisesti mielipiteensä asiasta. Kaikilla osallisilla on valmisteluprosessin eri vaiheissa mahdollisuus vaikuttaa osallistumis- ja arviointisuunnitelman sisältöön, kaavan tavoitteisiin, kaavan sisältöön ja vaikutusarviointien riittävyyteen. Mitä aikaisem- massa vaiheessa mielipiteensä esittää, sitä sujuvammin se voidaan huomioida kaavan suunnittelussa. Kaikki palaute niin lausunnot kun mielipiteet ja muistutukset ovat tärkeää aineistoa kaavaa valmisteltaessa. Kaavan laatimisen eri vaiheita käsitellään maakuntakaavan laadintaa varten perustettavassa ohjausryhmässä, työryhmissä ja kuntien kanssa käytävissä neuvotteluissa, yhteistyöryhmissä ja seutukuntakokouksissa. Yhteistyötä tehdään aktiivisesti kaupunkien ja kuntien kanssa. Lisäksi vuorovaikutteisuutta saadaan maakuntakaavan asiantuntijatyöryhmien sekä ohjausryhmätyöskentelyjen kautta. 12 MIKKO NIKKINEN
13 MIKKO NIKKINEN KAAVA ON VAHVISTETTU, MITÄ SEN JÄLKEEN? Maakuntakaavan toteutumista seurataan ja seurannan tuloksista raportoidaan tarvittaessa. Seurantatietoa hyödynnetään seuraavissa maakuntakaavoissa ja erilaisissa suunnitelmissa. Uuden maakuntakaavan laadinta voi tulla ajankohtaiseksi silloin, kun jokin kaavan aihepiireistä kaipaa päivitystä muuttuneiden olosuhteiden vuoksi tai kaavan merkinnät ovat vanhentuneita. Viranomaisten velvollisuus on edistää kaavan toteutumista. Tärkeimpänä maakuntakaavan toteuttajana toimivat kunnat oman kaavoituksensa kautta. Lisäksi maakunnan liitolla usein mahdollisuus antaa lausunto kuntien kaavoista. Yhteistyö ja yhteinen sitoutuminen kaavan periaatteisiin takaavat maakuntakaavalle parhaan toteutumisen. Etelä-Karjalan 1. vaihemaakuntakaavaa lähdettiin laatimaan, kun kaupan, elinkeinojen, matkailun ja liikenteen alueet eivät enää olleet riittäviä kysynnän tarpeisiin. Toimintojen jatkosuunnittelun kannalta oli erittäin tärkeää saada aihealueet käsiteltyä maakuntakaavatasolla. Nyt kaupan alueita on varattu kaavassa pitkälle tulevaisuuteen ja alueiden kehittäminen on mahdollista. 13
14 Lisätietoa maakuntakaavoituksesta Etelä-Karjalan liiton kotisivuilta osiosta: Suunnittelu ja kehittäminen, Aluesuunnittelu Maakuntakaavan karttapalvelu KAUPPAKATU 40 D puh (5) LAPPEENRANTA Y-TUNNUS Etukannen kuva Mikko Nikkinen